**ŽUPANIJSKO DRŽAVNO ODVJETNIŠTVO U SPLITU**

Gundulićeva 29 A

Split

OIB70793241859

RKP 03679

**OBRAZLOŽENJE OPĆEG DIJELA IZVJEŠTAJA O IZVRŠENJU PRORAČUNA**

**ZA RAZDOBLJE 01.01.2023.-30.06.2023.**

**PRIHODI**

Za 2023. godinu planirani su ukupni prihodi u izvornom planu 1.362.012 € od čega prihodi iz nadležnog proračuna za financiranje rashoda poslovanja iznose 1.361.216 € a vlastiti prihodi ostvareni od fotokopiranja spisa iznose 796€. Niže u grafikonima je prikaz navedenih prihoda.

**RASHODI I IZDACI**

Ukupni rashodi i izdaci ostvareni u razdoblju od 01.01.2023. do 30.06.2023.godine (rashodi poslovanja i rashodi za nabavu nefinancijske imovine) iznose 645.703,77€ i veći su za 9,02 % od ukupnih rashoda i izdataka ostvarenih u istom razdoblju 2022.godine kada su iznosili 592.273,79 €.

U odnosu na planirane rashode i izdatke izvršenje iznosi 43,49% plana za 2023.godinu.

Promatrajući izvršenje plana rashoda poslovanja vidljivo je da su iznosom najznačajniji rashodi za zaposlene u iznosu 571.625,04€ , rashodi za materijal i energiju 8.66,32€, rashodi za usluge 40.873,87€ od čega za intelektualne usluge 30.974,74€.

Financijski rashodi ostvareni u ovom izvještajnom razdoblju iznose 762,05€ a odnose se na kamate za financijski leasing i bankarske usluge.

Rashodi za nabavu proizvedene dugotrajne imovine odnose se na uredsku opremu i namještaj u iznosu 800€ i službena vozila u iznosu 4.381,85€. Niže u grafikonima je prikaz rashoda za zaposlene i neki od značajnijih rashoda.

**PRIHODI I PRIMICI POSLOVANJA PO EKONOMSKOJ KLASIFIKACIJI**

Planirani prihodi i primici u 2023.godini iznose 1.362.012€, a sastoje se od prihoda iz proračuna za financiranje rashoda poslovanja u iznosu od 1.351.567€, prihoda za financiranje rashoda za nabavu nefinancijske imovine u iznosu 9.649€ i vlastitih prihoda od pruženih usluga 796€

Realizirani prihodi i primici u razdoblju od 01.01. do 30.06.2023.godine iznose 645.703,77€, a sastoje se od prihoda iz proračuna za financiranje rashoda poslovanja u iznosu od 640.442,68€, prihoda za financiranje rashoda za nabavu nefinancijske imovine u iznosu 5.181,85€ i vlastitih prihoda od pruženih usluga 79,24€.

**RASHODI I IZDACI POSLOVANJA PO EKONOMSKOJ KLASIFIKACIJI**

U nastavku se daje pojašnjenje planiranih rashoda za 2023.godinu i realiziranih rashoda u razdoblju od 01.01.-30.06.2023. po skupinama rashoda.

**Rashodi za zaposlene**

Rashodi za plaće i naknade za zaposlene planirani su u 2023.godini u iznosu 1.178.843€, a realizirani su u iznosu od 571.625,04€ te se odnose na rashode za plaće zaposlenih, doprinose za obvezno zdravstveno osiguranje i ostalih rashoda za materijalna prava kao što su regres, pomoć za dugotrajno bolovanje i sl.

**Materijalni rashodi**

Materijalni rashodi planirani su u 2023.godini u iznosu od 172.140€ a ostvareni su u iznosu 68.234,83€ što čini 39,64% izvršenja plana a odnose se na redovno poslovanje Odvjetništva.

**Financijski rashodi**

Financijski rashodi planirani su u iznosu 1.380€, a realizirani su u iznosu od 762,05€. U ove rashode spadaju bankarske usluge, usluge platnog prometa te kamate za financijski leasing službenog vozila.

**Rashodi za nabavu nefinancijske imovine**

Ovi rashodi su planirani u iznosu od 9.649,00€, a ostvareni su u iznosu od 5.181,85€. Odnose se na uredsku opremu i namještaj, glavnicu za otplatu financijskog leasinga službenih vozila.

U Splitu, 22.08.2023.